**Februárový deň cvičných firiem na OA Poprad**

Kontraktačný deň cvičných firiem sa uskutočnil 6. februára 2020 na Obchodnej akadémii Poprad. V poradí už dvanásteho ročníka sa zúčastnili cvičné firmy a JA firmy usporiadateľskej školy a cvičné firmy z týchto škôl:

* + Obchodná akadémia, Daxnerova 88, Vranov nad Topľou,
  + Obchodná akadémia, Watsonova 61 Košice,
  + SOŠ ekonomická, Stojan 1, Spišská Nová Ves,
  + SOŠ služieb, Košická 20, Prešov,
  + Stredná škola internátna, Nám. Š. Kluberta 1, Levoča.

Svojou účasťou podujatie podporili aj Ing. Peter Litavec, CSc., riaditeľ Regionálneho poradenského a informačného centra Poprad; Ing. Rudolf Šerý, riaditeľ Akadémie vzdelávania Poprad; Ing. Ingrid Mitterpachová z Úradu práce, sociálnych vecí a rodiny - EURES.

Zo Štátneho inštitútu odborného vzdelávania Bratislava - Slovenské centrum cvičných firiem sa na kontraktačnom dni zúčastnili Ing. Gabriela Horecká a Mgr. Marta Marušincová, ktoré udelili mimoriadnu cenu.

V rámci kontraktačného dňa sa uskutočnili aj tieto súťaže:

* + súťaž o najkrajší stánok,
  + súťaž o najlepší manažérsky tím,
  + súťaž o najzaujímavejší katalóg,
  + súťaž o najpútavejšiu elektronickú prezentáciu.

Kontraktačný deň cvičných firiem bol prínosom nielen pre žiakov ale aj pre nás všetkých zúčastnených. Tešíme sa, že sa na jednom podujatí prezentovali a vzájomne súťažili študentské a cvičné firmy, čo je určite pozitívna informácia pre pedagogickú aj širokú verejnosť. Aj tým podporujeme podnikateľské vzdelávanie a finančnú gramotnosť ako takú.

Víťazom srdečne **blahoželáme** !

Zoznam víťazov nájdete na [https://www.oapoprad.sk/](https://l.facebook.com/l.php?u=https%3A%2F%2Fwww.oapoprad.sk%2F%3Ffbclid%3DIwAR11xl6JsiUNWBhTED6iSZOXiaY88kOEWG1gTyYizfMtqKg2_8DYrTQYkQ0&h=AT2CjwqXvpp1D4UOYFkSTgu90Ty3XGbuQWhPJn9eRYDTAOEjZtrVAdwjctD71LvwllEt-BRDT5Os5bfYMq1HeOQS_q0SDbkpaKdeBKzkisujE98S7n1n3hQmwEXHEMztRY3T56rK6w1Eh1cT6OjAaXw-bOxhPiQvlM6T49Z8K8zpDxOsABKafCsAPgKoA7uFGFEeXCrOyqmR9mI9vxRLsPtVUalVT_2jCvUzfda01mwDH6-zR38dZjb26hkkhBjejGiLoF3XOZtWbI8QDsjCEYCR23J9vKS2ZF8q3px1fzFkim10Zt23KQN2-rM7Vj0j_GDbbn3pI85cXiLU9lamKo0o18KdbPjHhFFHaNoB0Zn77wo6GiVDSs_y7Gw4HK9MWlU07WgL4c-JOvb9tYN63zsrY_TCeie-TbqYPQmBOa0QYNR_JJ7vb25zW-Z0uXh7iOHtrekizXvxVqtR0Wiife9mvupC-ixpsPvwY2yNoxAWlQAC0nhpVgmN2jMOInkmHdYZKr0GvpPhtoaJxz26o0S4ApwAozH1TayWCthgtUeRvaXNNsf5fJ-HhkNRduoEHyNLpkvdKVYsb1KiWmI77WYz4mlsJRvKSnQaAvFW) a na [oapopradu.edupage.org](http://oapopradu.edupage.org/?fbclid=IwAR0Lc18J0jlHQP_CurLSBm_4mEqei7IqJJisBFVxbXRNNpzZp1Qi2Mah5dM) )